  Майя Бывальцева 13 миллион 100 сюрс манет басьтозы Удмуртиысь тужгес умоез улон инты но Ижкарысь тужгес умоез ёрос элькун вожвылъяськонын вормисьёс. Со сярысь пуктэт шараямын улосвыл кивалтэтлэн сайтаз. Ужкагазэз юнматӥз премьер-министр Виктор Савельев. Коньдэтысь субсидиос басьтозы 16 муниципал кылдытэтъёс. Шаркан, Дэри, Кияса но Пичи Пурга ёросъёсын уксё басьтозы кык гуртъёс. Тужгес трос коньдон висъязы Шаркан муниципал кылдытэтлы — 1 миллион 500 сюрс манет. 1 миллион 400 сюрс манет басьтоз Дэри муниципал кылдытэт но 1 миллион 300 сюрс манет Пичи Пурга муниципал кылдытэт. Тегъёс: Мерлык Ижкар ВикторСавельев Удмуртия благоустройство  